Hvason-6
Hvason-6 (ili Hwasong-6) je sjevernokorejska balistička raketa kratkog dometa (SRBM), odnosno taktički balistički projektil. Projektil je derivat sovjetskog R-17 Elbrusa. Hvason-6 nosi NATO-ov kodni naziv Scud.

Razvoj 
Sjeverna Koreja je 1988. započela s razvojem naprednijeg projektila od tada postojećeg Hvason-5. S relativno manjim izmjenama, 1989. proizveden je Hvason-6 (Scud Mod. C ili Scud-C). Prvi puta je testiran u junu 1990. godine. Nije poznato je li projektil ušao u punu proizvodnju iste godine ili 1991. Novi Hvason-6 počeo je istiskivati iz uporabe projektil Rodong 1.

Dizajn 
Prijašnji projektil Hvason-5 imao je domet od 330 km. Novom modelu 6, domet je udvostručen te iznosi 700 km. I količina novog projektila u sjevernokorejskom vojnom inventaru, govori koliko je novi projektil dominantniji u odnosu na prethodni. Tako danas Sjevernokorejska narodna armija ima 180 komada Hvason-5, te između 300 i 600 projektila Hvason-6.

Hvason-6 ima poboljšani sustav navođenja te može prenositi bojevu glavu max. težine od 800 kg. Dimenzije projektila identične su onima od Hvason-5. 

Balistički projektil dizajniran je da se instalira na kamion s kojeg bi se lansirao. Zbog poteškoća o nabavi ruskih kamiona MAZ-543, Sjeverna Koreja počela je proizvoditi vlastite kamione.

Proizvodnja 
Prema procjenama iz 1999. Sjeverna Koreja proizvela je između 600 i 1000 primjeraka projektila. Od te brojke, 25 projektila je iskorišteno za potrebe testiranja, od 300 do 500 ih je izvezeno, dok sama Sjeverna Koreja koristi između 300 i 600 projektila.

Izvoz 
Izvorni Hvason-6 izvezen je u DR Kongo, Mijanmar i Vijetnam. U Iranu je licencno proizveden Šahab-2 projektil kao kopija izvornog sjevernokorejskog projektila, uz pomoć Sjeverne Koreje. U Siriji je također licencno proizvedena kopija Hvason-6 uz kinesku pomoć.

Također, postoji nepotvrđena pretpostavka da ovaj balistički projektil koriste Kuba i Sudan.

Korisnici

Postojeći korisnici 
 : primarni korisnik Hvason-6 projektila. Koristi oko 600 projektila.
 
 : proizvodnja licencne kopije Šahab-2.
 : nepoznat broj projektila.
 : 2009. je isporučeno projektila.
 : koristi Hvason-6 i iransku kopiju Šahab-2.

Nepotvrđeni korisnici 
 : nepotvrđen korisnik.
 : zemlja je 2004. primila brodsku pošiljku Scud-C (Hvason-6) i Scud-D projektila iz Sirije.

Povezano 
 Hvason-5
 Šahab-2

Izvori 

Sjevernokorejske balističke rakete
Balističke rakete kratkog dometa